Poštovani,

U rubrici “pitanje dana” danas se bavimo činjenicom da je država isplatila devet miliona evra na ime zajma koje su uzele opštine Kosovska Mitrovica, Zvečan i Zubin Potok za izgradnju regionalnog vodovoda na severu Kosova. Za ovaj projekat, 2011. godine ove tri opštine su uzele kredit a Republika Srbija je odobrila garancije.

Radovi su počeli 2013. a rok za završetak radova je bio 18 meseci.

Imajući u vidu da je kredit isplaćen a da vodovod nije završen zbog čega stanovnicima severnog dela Kosova i Metohije još uvek nije obezbeđeno nesmetano snabdevanje vodom, molimo Vas da nam odgovorite na sledeće pitanje:

*Da li je potrošen sav novac iz kredita koji je otplatila država Srbija i ako jeste gde je vodovod čijoj izgradnji je taj novac bio namenjen?*

Molimo vas da nam odgovor, ukoliko je moguće, dostavite do kraja radnog dana. Ukoliko niste u mogućnosti da nam odgovorite, molimo vas da nam to obrazložite pisanim putem.

Unapred hvala,

Jelena Janković

Novinar sajta Insajder.net